ശുക്ര കവചമ്

ധ്യാനമ്
മൃണാലകുംദേംദുപയോജസുപ്രഭം
പീതാംബരം പ്രസൃതമക്ഷമാലിനമ് |
സമസ്തശാസ്ത്രാര്ഥവിധിം മഹാംതം
ധ്യായേത്കവിം വാഞ്ഛിതമര്ഥസിദ്ധയേ || 1 ||

അഥ ശുക്രകവചമ്
ശിരോ മേ ഭാര്ഗവഃ പാതു ഭാലം പാതു ഗ്രഹാധിപഃ |
നേത്രേ ദൈത്യഗുരുഃ പാതു ശ്രോത്രേ മേ ചംദനദ്യുതിഃ || 2 ||

പാതു മേ നാസികാം കാവ്യോ വദനം ദൈത്യവംദിതഃ |
വചനം ചോശനാഃ പാതു കംഠം ശ്രീകംഠഭക്തിമാന് || 3 ||

ഭുജൗ തേജോനിധിഃ പാതു കുക്ഷിം പാതു മനോവ്രജഃ |
നാഭിം ഭൃഗുസുതഃ പാതു മധ്യം പാതു മഹീപ്രിയഃ || 4 ||

കടിം മേ പാതു വിശ്വാത്മാ ഉരൂ മേ സുരപൂജിതഃ |
ജാനും ജാഡ്യഹരഃ പാതു ജംഘേ ജ്ഞാനവതാം വരഃ || 5 ||

ഗുല്ഫൗ ഗുണനിധിഃ പാതു പാതു പാദൗ വരാംബരഃ |
സര്വാണ്യംഗാനി മേ പാതു സ്വര്ണമാലാപരിഷ്കൃതഃ || 6 ||

ഫലശ്രുതിഃ
യ ഇദം കവചം ദിവ്യം പഠതി ശ്രദ്ധയാന്വിതഃ |
ന തസ്യ ജായതേ പീഡാ ഭാര്ഗവസ്യ പ്രസാദതഃ || 7 ||

|| ഇതി ശ്രീബ്രഹ്മാംഡപുരാണേ ശുക്രകവചം സംപൂര്ണമ് ||

Web Url: http://www.vignanam.org/veda/shukra-kavacham-malayalam.html